

**แผนการจัดการเรียนรู้ที่ ๒  
หน่วยการเรียนรู้ที่ ๗ เรื่อง การเขียนสื่อสารเชิงกิจธุระ  
แผนการจัดการเรียนรู้ เรื่อง การเขียนประกาศอย่างเป็นทางการ  
ผู้สอน อาจารย์จารุวัลย์ พิมผนวช จำนวน ๒ คาบ**

**มาตรฐานการเรียนรู้/ตัวชี้วัด**  
 **มาตรฐาน**   
 มาตรฐาน ท ๒.๑ ใช้กระบวนการเขียนเขียนสื่อสาร เขียนเรียงความ ย่อความ และเขียน เรื่องราวในรูปแบบต่าง ๆ เขียนรายงานข้อมูลข่าวสารสนเทศและรายงาน การศึกษาค้นคว้าอย่างมีประสิทธิภาพ **ตัวชี้วัด**

ท ๒.๑ ม. ๔-๖/๑ เขียนสื่อสารในรูปแบบต่าง ๆ ได้ตรงตามวัตถุประสงค์ โดยใช้ภาษา

เรียบเรียงถูกต้อง มีข้อมูลและสาระสำคัญชัดเจน

ท ๒.๑ ม. ๔-๖/๘ มีมารยาทในการเขียน

**จุดประสงค์การเรียนรู้** ๑. อธิบายความหมายของประกาศ

๒. อธิบายประเภทของประกาศ

๓. อธิบายลักษณะของประกาศอย่างเป็นทางการ

๔. เขียนประกาศอย่างเป็นทางการ

๕. ตระหนักถึงความสำคัญของประกาศอย่างเป็นทางการ

**สาระสำคัญ**

ประกาศอย่างเป็นทางการ มีการกำหนดรูปแบบไว้แน่นอน ใช้กับหน่วยงานของทางราชการและองค์กรต่าง ๆ มีข้อความที่แจ้งให้ทราบเพื่อปฏิบัติ ผู้รับแจ้งอาจเป็นบุคคลเฉพาะกลุ่ม ผุ้หนึ่งผู้ใดโดยเจาะจง หรือสาธารณชนทั่วไป และยังกำหนดให้ปฏิบัติตามด้วย มักกระทำเป็นเอกสารติดไว้ที่ป้ายประกาศสาธารณะ หรือลงในสื่อสาธารณะต่าง ๆ เช่น หนังสือพิมพ์ วิทยุ โทรทัศน์ หรืออินเทอร์เน็ต

**สาระการเรียนรู้**

๑. ความรู้

๑) ความหมายของประกาศ

๒) ประเภทของประกาศ

๓) ลักษณะของประกาศอย่างเป็นทางการ

๒. ทักษะ/กระบวนการ/กระบวนการคิด

การจำแนก การให้เหตุผล การสังเคราะห์ การจัดระบบความคิดเป็นแผนภาพ การปฏิบัติ/การสาธิต การประยุกต์/การปรับปรุง การประเมินค่า การสรุปความรู้

๓. คุณลักษณะอันพึงประสงค์

ซื่อสัตย์สุจริต มีวินัย ใฝ่เรียนรู้ มุ่งมั่นในการทำงาน

๔. สมรรถนะสำคัญของผู้เรียน

ความสามารถในการสื่อสาร ความสามารถในการคิด ความสามารถในการใช้ทักษะชีวิต ความสามารถในการใช้เทคโนโลยี

**หลักฐานการเรียนรู้**

ประกาศอย่างเป็นทางการ

**การวัดและการประเมินผลการเรียนรู้**

๑. วิธีการวัดและประเมินผล

๑) สังเกตพฤติกรรมของนักเรียนในการเข้าร่วมกิจกรรม

๒) สังเกตพฤติกรรมของนักเรียนในการเข้าร่วมกิจกรรมกลุ่ม

๓) ตรวจผลงานของนักเรียน

๒. เครื่องมือ

๑) แบบสังเกตพฤติกรรมการเข้าร่วมกิจกรรม

๒) แบบสังเกตพฤติกรรมการเข้าร่วมกิจกรรมกลุ่ม

๓. เกณฑ์การประเมิน

๑) การประเมินพฤติกรรมการเข้าร่วมกิจกรรม

ผ่านตั้งแต่ ๒ รายการ ถือว่า ผ่าน

ผ่าน ๑ รายการ ถือว่า ไม่ผ่าน

๒) การประเมินพฤติกรรมการเข้าร่วมกิจกรรมกลุ่ม

คะแนน ๙-๑๐ ระดับ ดีมาก

คะแนน ๗-๘ ระดับ ดี

คะแนน ๕-๖ ระดับ พอใช้

คะแนน ๐-๔ ระดับ ควรปรับปรุง

**การจัดกิจกรรมการเรียนรู้**

**กิจกรรมนำเข้าสู่บทเรียน**

๑. ครูสนทนากับนักเรียนเรื่องประกาศจากสำนักพระราชวัง เรื่อง การเสด็จเยือนต่างประเทศของพระราชวงศ์ และประกาศรับสมัครช่างทำผมของร้านเสริมสวยในตลาด ว่าประกาศ ๒ เรื่องนี้มีส่วนใดที่เหมือนกัน และแตกต่างกัน (เป็นเรื่องที่แจ้งให้ทราบเช่นกัน แต่การให้รายละเอียดและกลุ่มบุคคลที่รับสารแตกต่างกันออกไป ประกาศของสำนักพระราชวังเป็นประกาศอย่างเป็นทางการ ส่วนประกาศรับช่างทำผมเป็นประกาศอย่างไม่เป็นทางการ

**กิจกรรมพัฒนาผู้เรียน**

๒. ครูให้นักเรียนช่วยระดมความคิดเกี่ยวกับส่วนประกอบและรูปแบบที่ปรากฏในประกาศจากสำนักพระราชวัง (ชื่อหน่วยงาน เรื่องที่ประกาศ เหตุผล ความเป็นมา รายละเอียด เงื่อนไข ขั้นตอนในการปฏิบัติ วัน เดือน ปีที่ประกาศ และลงนามผู้ประกาศ) และเหตุใดจึงต้องมีประกาศจากสำนักพระราชวังออกมาด้วย (เพราะประเทศไทยมีระบอบการปกครองอันมีพระมหากษัตริย์ทรงเป็นประมุข จึงต้องเทิดทูนและแสดงความจงรักภักดีต่อสถาบันพระมหากษัตริย์และพระราชวงศ์ชั้นสูง)

๓. จากนั้นให้นักเรียนช่วยกันเขียนความคิดรวบยอดของประกาศว่าคือ ข้อความที่แจ้งให้ทราบเพื่อปฏิบัติ ผู้รับแจ้งอาจเป็นบุคคลเฉพาะกลุ่ม ผู้หนึ่งผู้ใดโดยเจาะจง หรือสาธารณะชนทั่วไปและยังกำหนดให้ปฏิบัติตามด้วย มักกระทำเป็นเอกสารติดไว้ที่ป้ายประกาศสาธารณะ หรือลงในสื่อสาธารณะต่าง ๆ เช่น หนังสือพิมพ์ วิทยุ โทรทัศน์ หรืออินเตอร์เน็ต ประกาศแบ่งเป็น ๒ ประเภท คือ ประกาศอย่างเป็นทางการ และประกาศอย่างไม่เป็นทางการ

๔. ให้นักเรียนศึกษาเรื่อง การเขียนประกาศอย่างเป็นทางการ แล้วช่วยกันเขียนแผนภาพความคิด

**ประกาศอย่างเป็นทางการ**

มักเป็นประกาศของหน่วยงานราชการและองค์กร

ชื่อหน่วยงาน

เรื่องที่ประกาศ

ส่วนประกอบของข้อความ

รูปแบบ

เหตุผลหรือความเป็นมา

รายละเอียด เงื่อนไข ขั้นตอนการปฏิบัติ

วัน เดือน ปีที่ประกาศ

ลงนามผู้ประกาศ

**๕. ให้นักเรียนแบ่งกลุ่มกันเขียนประกาศอย่างเป็นทางการกลุ่มละ ๑ เรื่อง แล้วนำมาอภิปรายร่วมกันว่าของใครมีคุณสมบัติครบถ้วน หรือขาดส่วนประกอบใดของประกาศบ้าง เป็นการแลกเปลี่ยนเรียนรู้ซึ่งกัน**

**ขั้นสรุปกิจกรรมการเรียนรู้   
 ๖. ให้นักเรียนร่วมกันสรุปความรู้ ดังนี้**

**ประกาศอย่างเป็นทางการ มีการกำหนดรูปแบบไว้แน่นอน ใช้กับหน่วยงานของทางราชการและองค์กรต่าง ๆ มีข้อความที่แจ้งให้ทราบเพื่อ ปฏิบัติ ผู้รับอาจเป็นบุคคลเฉพาะกลุ่ม ผู้หนึ่งผู้ใดโดยเจาะจง หรือสาธารณชนทั่วไป และยังกำหนดให้ปฏิบัติตามด้วย มักกระทำเป็นเอกสารติดไว้ที่ป้ายประกาศสาธารณะ หรือลงในสื่อสาธารณะต่าง ๆ เช่น หนังสือพิมพ์ วิทยุ โทรทัศน์ หรืออินเทอร์เน็ต**

**ให้นักเรียนร่วมกันแสดงความคิดเห็น โดยครูใช้คำถามท้าทาย ดังนี้**

**๗. ถ้าหากนักเรียนอ่านประกาศที่ทางโรงเรียนนำมาติดประกาศเรื่อง การรับสมัครสอบ GAT และ PAT ของ สทศ. แล้วนำเรื่องไปบอก นักเรียนควรจดรายละเอียดส่วนใดไปบ้าง**

**๘. ครูมอบหมายให้นักเรียนอ่านประกาศรับสมัครงาน การเปิดติวสอบเข้ามหาวิทยาลัยอย่างไม่เป็นทางการ มาคนละ ๓ เรื่อง แล้วนำมาอภิปรายร่วมกันชั่วโมงหน้า พร้อมทั้งเตรียมสีไม้ด้วย**

**สื่อการเรียนรู้   
 ๑.** ใบงาน

๒. ประกาศ

**การประเมินผลตามสภาพจริง (Rubrics)**

การประเมินผลงานนี้ให้ผู้สอนพิจารณาจากเกณฑ์การประเมินผลตามสภาพจริง (Rubrics)

เรื่อง การเขียนประกาศอย่างเป็นทางการ

|  |  |  |  |  |
| --- | --- | --- | --- | --- |
| **ระดับคะแนน**  **เกณฑ์การประเมิน** | **๔**  **(๑๐ คะแนน)** | **๓**  **(๙ คะแนน)** | **๒**  **(๗-๘ คะแนน)** | **๑**  **(๕-๖ คะแนน)** |
| การเขียนประกาศอย่างเป็นทางการ | เขียนประกาศโดยใช้รูปแบบถูกต้อง สะอาด เรียบร้อย ใช้ภาษาถูกต้องเหมาะสมทุกแห่ง แบ่งย่อหน้าย่อเหมาะสม เนื้อความของประกาศระบุรายละเอียดชัดเจน | เขียนประกาศโดยใช้รูปแบบถูกต้อง สะอาด เรียบร้อย ใช้ภาษาถูกต้องเหมาะสมทุกแห่ง แบ่งย่อหน้าอย่างเหมาะสม เนื้อความของประกาศยังระบุรายละเอียดบางส่วน | เขียนประกาศโดยใช้รูปแบบถูกต้อง สะอาด เรียบร้อย มีข้อบกพร่อง เรื่องภาษา และการบ่อย่อหน้าเล็กน้อยและเนื้อความของประกาศไม่มีรายละเอียดมากนัก | เขียนประกาศโดยใช้รูปแบบถูกต้อง สะอาด เรียบร้อย ต้องปรับปรุงเรื่องการใช้ภาษาและการเรียบเรียงข้อความส่วนเนื้อความของประกาศสั้นมากไม่มีรายละเอียด |

**ข้อเสนอแนะของผู้บริหารสถานศึกษา**

....................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

ลงชื่อ..........................................................................ผู้บริหารสถานศึกษา

(.........................................................................)

**บันทึกผลการจัดกิจกรรมการเรียนรู้**

๑. ผลการสอน   
....................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

๒. ปัญหา/อุปสรรค   
....................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

๓. ข้อเสนอแนะ/แนวทางแก้ไข   
........................................................................................................................................................................................................................................................................................................................................................................................................................................................................................................................................................................................................................................................................................................................  
............................................................................................................................................................................................................................................................................................................................................................

ลงชื่อ.....................................................ครูผู้สอน

(นางสาวจารุวัลย์ พิมผนวช)